CELEX: 32020D0471
Language: sk
Date: 2020-03-31 00:00:00
Title: Rozhodnutie Rady (SZBP) 2020/471 z 31. marca 2020, ktorým sa zrušuje rozhodnutie (SZBP) 2015/778 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA)

1.4.2020   
               
               
                  SK
               
               
                  Úradný vestník Európskej únie
               
               
                  L 101/3
               
            
         ROZHODNUTIE RADY (SZBP) 2020/471
         z 31. marca 2020,
         ktorým sa zrušuje rozhodnutie (SZBP) 2015/778 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. mája 2015 prijala rozhodnutie (SZBP) 2015/778 (1).
                  
               
                     (2)
                  
                  
                     Rada 26. septembra 2019 predĺžila rozhodnutie (SZBP) 2015/778 do 31. marca 2020 rozhodnutím (SZBP) 2019/1595 (2).
                  
               
                     (3)
                  
                  
                     Rada sa 17. februára 2020 dohodla, že operácia EUNAVFOR MED SOPHIA by sa mala ukončiť. Rozhodnutie (SZBP) 2015/778 by sa preto malo zrušiť a operácia EUNAVFOR MED SOPHIA sa po tomto zrušení následne ukončí.
                  
               
                     (4)
                  
                  
                     V rozhodnutí Rady (SZBP) 2015/528 (3), ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena), sa určujú postupy auditu a predkladania účtov operácie,
                  
               PRIJALA TOTO ROZHODNUTIE:
         
            Článok 1
            
               1.   Rozhodnutie (SZBP) 2015/778 sa týmto zrušuje.
            
            
               2.   Zrušením rozhodnutia (SZBP) 2015/778 nie sú dotknuté postupy ustanovené v rozhodnutí (SZBP) 2015/528, pokiaľ ide o audit a predkladanie účtov operácie EUNAVFOR MED SOPHIA.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 31. marca 2020
            
               
                  Za Radu
               
               
                  Predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (Ú. v. EÚ L 122, 19.5.2015, s. 31).
         
            (2)  Rozhodnutie Rady (SZBP) 2019/1595 z 26. septembra 2019, ktorým sa mení rozhodnutie (SZBP) 2015/778 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (Ú. v. EÚ L 248, 27.9.2019, s. 73).
         
            (3)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).